CELEX: 32009R0677
Language: sl
Date: 2009-07-27 00:00:00
Title: Uredba Komisije (ES) št. 677/2009 z dne 27. julija 2009 o odprtju javnega razpisa za znižanje carin pri uvozu koruze iz tretjih držav na Portugalsko

28.7.2009   
            
            
               SL
            
            
               Uradni list Evropske unije
            
            
               L 196/7
            
         
      UREDBA KOMISIJE (ES) št. 677/2009
   z dne 27. julija 2009
   o odprtju javnega razpisa za znižanje carin pri uvozu koruze iz tretjih držav na Portugalsko
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 144 v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu z mednarodnimi obveznostmi Skupnosti v okviru urugvajskega kroga večstranskih pogajanj (2) se je Skupnost zavezala za uvoz določene količine koruze na Portugalsko.
            
         
               (2)
            
            
               Uredba Komisije (ES) št. 1296/2008 z dne 18. decembra 2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (3) je določila posebna pravila, potrebna za izvedbo javnih razpisov.
            
         
               (3)
            
            
               Glede na tržne razmere na Portugalskem je treba odpreti javni razpis za znižanje carin pri uvozu koruze, da se uvozna kvota v celoti uporabi.
            
         
               (4)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   1.   Odpre se javni razpis za znižanje carin pri uvozu koruze na Portugalsko iz člena 136 Uredbe (ES) št. 1234/2007.
   2.   Uporablja se Uredba (ES) št. 1296/2008.
   Člen 2
   Javni razpis je odprt do 17. decembra 2009. V navedenem roku se izvedejo delni javni razpisi, za katere so datumi za predložitev ponudb določeni v obvestilu o razpisu.
   Člen 3
   Uvozna dovoljenja, izdana v okviru tega javnega razpisa, veljajo 50 dni od datuma izdaje v smislu člena 11(4) Uredbe (ES) št. 1296/2008.
   Člen 4
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. julija 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 336, 23.12.1994, str. 22.
   
      (3)  UL L 340, 19.12.2008, str. 57.